《吊齐斋先生尚书文节倪公》
宋代·程公许

风尘日骚屑，耆哲晨星稀。
九原不可作，斯文今谁归。
临风想孤标，把酒哦落晖。
扁刻见尚友，雪堂密传衣。
归帆拂苹波，晴烟抹松扉。
满箧贮宝刻，展诵省昨非。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。